Laesense ya Kgašo ya Setšhaba e direla dinyakwa tša kgašo tša setšhaba lebaka la maksimamo wa mengwaga ye mene. E ka mpshafatšwa, go tla ya ka gore o dira kgopelo ya mpshafatšo ya laesense e se go pele ga dikgwedi tše tshela gape e se go ka morago ga dikgwedi tše tharo pele ga letšatši la mafelelo la tirišo ya laesense yeo o nago le yona ga bjale. E ka mpshafatšwa fela ka tlase ga mabaka a gore laesense yeo e latetše mabaka ao a laeditšwego ke mmušo wa dilaesense. Laesense e fiwa ditšhaba tšeo di ihlamago bjalo ka khamphani ya Karolo 21, Trasete, mokgatlo wa boithaopo goba setho sefe goba sefe sa molao seo se sa šomelego tšhelete.
go hlatloša tokelo ya kgokagano le go ihlaloša ka tokologo go dumelela phapano ka gare ga intasteri ya kgašo go ama setšhaba ka go ba diriša bjalo ka batšweletši, balaodi le batheeletši ka tirišong ya kgokagano go ba le lentšu la ditšhaba go fana ka mananeo ao a bonagatšago dikgahlego tše itšego le dinyakwa tša setšhaba, tšeo di akaretšago dinyakwa tša setšo, polelo, sedumedi le temokrafi.
Tirelo ya kgašo ya thelebišene.
Laesense e ba molaong mengwaga ye mene.
Kgoro ya Dikgokagano e thekga dilaesense tša mengwaga ye mene ka ditlabelo tša kgašo le tšweletšo, gomme go tla ya ka gore di fihlelela dinyakwa tša Kgoro naa.
ICASA e tla ntšha taletšo ya go dira kgopelo ya tirelo ya kgašo ya modumo ya setšhaba gomme ya aba diteišene go mafelo a go fapana.
Hlama sehlophatšhomo sa go rwala maikarabelo a tshepedišo ya kgopelo gomme se šome bjalo ka mokgopedi legatong la setšhaba.
kgoboketša mesaeno go tšwa go setšhaba ngwala thulaganyo ya kgwebo sepediša dikgetho tša temokrasi tša maloko a Boto laetša lefelo la studio le saete ya tshepedišo.
Kgopela foromo ya kgopelo ya tirelo ya kgašo le phatlalatšo ya temoši.
Tlatša foromo ya kgopelo ka kgatišo, o diriša ditlhaka tše kgolo.
Romela setlogo sa foromo ya kgopelo le dikhopi tše 16 tšeo di hlatsetšwego go ICASA le tefelo ya kgopelo.
Dikgopelo tšeo di se go tša tlatšwa ka botlalo di tla bušetšwa morago go mokgopedi gomme go ka se dumelelwe go hloka maikarabelo ao a hlakahlakantšhago dilo.
Go ka tšea dikgwedi tše 3 go iša go tše 4.
R250 ya neo ya laesense ka morago ga ge e se no fiwa.
Foromo ya kgopelo e tla ba karolo ya dišetulu tša Mmušo.